stanford-oval/wikipedia huggingface dataset:
เดอะวอยซ์ คิดส์ ไทยแลนด์ ซีซั่นที่ 4
Episode 8-9: Live Show > Episode 8: Semifinal

กำหนดการออกอากาศเมื่อวันที่ 6 มีนาคม พ.ศ. 2559 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
| ลำดับ | ทีม | ผู้เข้าแข่งขัน | เพลง | ผลคะแนน> โค้ช | ผลคะแนน> โหวต | ผลคะแนน> รวม | ผลการแข่งขัน |
| --- | --- | --- | --- | --- | --- | --- | --- |
| TVK1 | โค้ชรัดเกล้า | ซีซี พิชาพร | “จดหมายจากบ้านนอก” (พุ่มพวง ดวงจันทร์) | 15% | 0% | 15% | ถูกคัดออก |
| TVK2 | โค้ชรัดเกล้า | เพลง พิชญนันท์ | “เสียใจได้ยินไหม” (ใหม่ เจริญปุระ) | 5% | -1% | 4% | ถูกคัดออก |
| TVK3 | โค้ชรัดเกล้า | แหนมเนือง ณัฐชยา | “คิดถึงจริงหรือคะ” (อัมพร แหวนเพชร) | 20% | 3% | 23% | ถูกคัดออก |
| TVK4 | โค้ชรัดเกล้า | โอเลี้ยง สยามพล | “โฟดิฟาย” (ปีเตอร์ โฟดิฟาย) | 10% | 48% | 58% | ผ่านเข้ารอบ |
| TVK5 | โค้ชลุลา | รีเบ็คก้า รีเบ็คก้า | “To Be With You” (มิสเตอร์บิ๊ก) | 15% | 5% | 20% | ถูกคัดออก |
| TVK6 | โค้ชลุลา | แตงโม สยาภา | “ตะวันลับฟ้า” (พุ่มพวง ดวงจันทร์) | 10% | 14% | 24% | ถูกคัดออก |
| TVK7 | โค้ชลุลา | เหม่ยหลิน ศุภภร | “กว่าจะรัก” (เอ็กซ์วายแซด)/ "พรุ่งนี้ไม่สาย"(อมิตา ทาทา ยัง) | 5% | 12% | 17% | ถูกคัดออก |
| TVK8 | โค้ชลุลา | เพชร เจษฎา | “ขอให้ผม” (โยคีเพลย์บอย) | 20% | 19% | 39% | ผ่านเข้ารอบ |
| TVK9 | โค้ชติ๊ก ชีโร่ | อาจิง จีรนันท์ | “เหนื่อยไหม” (ธงไชย แมคอินไตย์) | 20% | 12% | 32% | ถูกคัดออก |
| TVK10 | โค้ชติ๊ก ชีโร่ | ก้อย กัลยา | “ก้อนหินก้อนนั้น” (ศิรินทิพย์ หาญประดิษฐ์) | 5% | 5% | 10% | ถูกคัดออก |
| TVK11 | โค้ชติ๊ก ชีโร่ | พรีม ณฐมน | “Price Tag” (เจสซี่ เจ) | 10% | 24% | 34% | ผ่านเข้ารอบ |
| TVK12 | โค้ชติ๊ก ชีโร่ | ฟ้า จิดาภา | “Can't Hold Us” (แมคเคิลมอร์ & ไรอัน ลิวอิส) | 15% | 9% | 24% | ถูกคัดออก |
↑  เดิมชื่อเพลง “คิดถึงจังนะค๊ะ” ต้นฉบับร้องโดย อนงค์ ชฎาดำ
Episode 8-9: Live Show > Episode 9: Final

ออกอากาศวันที่ 13 มีนาคม พ.ศ. 2559 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
| --- | --- |
   ชนะเลิศ   รองชนะเลิศ:    รองชนะเลิศอันดับ 2  
| โค้ช | ผู้เข้าแข่งขัน | ลำดับ | เพลงที่ร้องคู่กับโค้ช | ลำดับ | เพลงเดี่ยว | ผลโหวต | ผลการแข่งขัน |
| --- | --- | --- | --- | --- | --- | --- | --- |
| โค้ชติ๊ก ชีโร่ | พรีม ณฐมน | 1 | "มาจอยกัน" (ติ๊ก ชีโร่) | 5 | "โด เร มี" (พรชิตา ณ สงขลา) | 35% | รองชนะเลิศอันดับ 1 |
| โค้ชรัดเกล้า | โอเลี้ยง สยามพล | 2 | "น้ำตาฟ้า" (สามโทน) | 4 | "คุณได้แต่ใดมา" (จักรพันธ์ ครบุรีธีรโชติ) | 25% | รองชนะเลิศอันดับ 2 |
| โค้ชลุลา | เพรช เจษฎา | 3 | "ติ๋ม" (โมเดิร์นด็อก) | 6 | "เจ้าหญิง" (บอย โกสิยพงษ์) | 40% | ชนะเลิศ |
| ลำดับ | ผู้แสดง | เพลง |
| --- | --- | --- |
| 9.1 | ผู้เข้าแข่งขันที่ตกรอบ Semi Final | กำลังใจ |
| 9.2 | โค้ชติ๊ก ชีโร่ | ดอกไม้พลาสติก |
| 9.3 | โค้ชลุลา | เจ้าสาวที่กลัวฝน |
| 9.4 | โค้ชรัดเกล้า | รักเธอมากกว่า |
| 9.5 | โค้ชทั้ง3 และผู้เข้าแข่งขันที่ตกรอบ Semi Final | ชอบก็บอกว่าชอบ |
| 9.6 | รวมผู้เข้าแข่งขัน | พริกขี้หนู + แฟนจ๋า + เราจะยิ้มด้วยกัน + รักกันมั้ย + Too Much So Much Very Much |
ดูเพิ่ม

เดอะวอยซ์ไทยแลนด์ ซีซั่นที่ 4
ซ่อนเงารัก

| ซ่อนเงารัก |
| --- | --- |
ประเภท: โรแมนติก ดราม่า
สร้างโดย: เลิฟดราม่า
เขียนโดย: บทประพันธ์ : กาญจนา โตะยู   บทโทรทัศน์ : สลิล / กานต์
กำกับโดย: สรัสวดี วงศ์สมเพ็ชร
แสดงนำ: อรเณศ ดีคาบาเลส ศดานันท์ บาเล็นซิเอก้า อิทธิพัทธ์ ฐานิตย์ ภัสธรากรณ์ บุษราคัมวดี วีรภัฎ อ่อนสอาด มรกต หลิว สกาวใจ พูนสวัสดิ์ อภินันท์ ประเสริฐวัฒนกุล ชนกวนันท์ รักชีพ
ผู้ประพันธ์ดนตรีแก่นเรื่อง: "ดวงตาคู่นั้น" - มารีน่า บาเล็นซิเอก้า "ใจอ่อนแอ (cover version)" - มารีน่า บาเล็นซิเอก้า "ใจอ่อนแอ" - อานนท์ สายแสงจันทร์
ดนตรีแก่นเรื่องเปิด: "เบา ๆ ในใจ" - มารีน่า บาเล็นซิเอก้า
ดนตรีแก่นเรื่องปิด: "สุดท้ายเหลือเพียงคำว่ารัก" - Alyn
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 17 ตอน
การผลิต
ผู้อำนวยการสร้าง: วรายุฑ มิลินทจินดา
ความยาวตอน: 120 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3, ไลน์ทีวี, WeTV
ออกอากาศ: 10 มกราคม พ.ศ. 2563 – 15 กุมภาพันธ์ พ.ศ. 2563
ซ่อนเงารัก (อังกฤษ: Shadow of Love) เป็นละครโทรทัศน์ไทยแนวโรแมนติก-ดราม่า เรื่องราวของสองพี่น้องฝาแฝดชาย-หญิง ที่แฝดชายถูกคนเป็นแม่เลี้ยงดูเติบโตมาแบบผู้หญิง ผลิตโดย เลิฟดราม่า กำกับการแสดงโดย สรัสวดี วงศ์สมเพ็ชร นำแสดงโดย อิทธิพัทธ์ ฐานิตย์, อรเณศ ดีคาบาเลส, ศดานันท์ บาเล็นซิเอก้า, ภัสธรากรณ์ บุษราคัมวดี, วีรภัฎ อ่อนสอาด, มรกต หลิว
งานสร้าง

ซ่อนเงารัก เป็นละครแนวโรแมนติก-ดราม่าที่มีกลิ่นอายยาโออิเล็กน้อย เนื่องจากตัวละครเอกของเรื่องที่เป็นแฝดชายมีความรู้สึกรักผู้ชายด้วยกันเอง ซึ่งทางผู้จัดได้แรงบันดาลใจมาจากซีรีส์จีนเรื่อง ปรมาจารย์ลัทธิมาร ที่ตัวละครใช้สายตามองกันอย่างเดียวก็รู้ว่ารัก ตอนที่ 1-9 นำแสดงโดยอรเณศ ดีคาบาเลส รับบทเป็นสองตัวละครฝาแฝดชาย "ขวัญเอย" และฝาแฝดหญิง "ขวัญมา" ส่วนครึ่งหลังของเรื่องตั้งแต่ตอนที่ 9-17 (ตอนจบ) ได้มีการเปลี่ยนนักแสดงนำเป็นศดานันท์ บาเล็นซิเอก้า หลังจากที่ 2 ตัวละคร "ขวัญเอย" - "ขวัญมา" ได้ทำการผ่าตัดศัลยกรรมเปลี่ยนใบหน้าจากอุบัติเหตุไฟไหม้หน้าเสียโฉม โดยละครเรื่องนี้นับเป็นละครเรื่องสุดท้ายของอรเณศ ก่อนหมดสัญญากับทางช่อง 3
นักแสดง

| ตัวละคร | นักแสดงหลัก |
| --- | --- |
เหนือเมฆ ศิราพาณิชย์ (เหนือ): อิทธิพัทธ์ ฐานิตย์ยงศิลป์ วงศ์พนิตนนท์ (วัยรุ่น)
ขวัญเอย เพียงไพลิน / ขวัญเอย เจริญดำรงกิจ (เอย) (แฝดชาย) ขวัญมา เพียงไพลิน / ขวัญมา ศิราพาณิชย์ (มาย) (แฝดหญิง): อรเณศ ดีคาบาเลสมารีน่า ศดานันท์ บาเล็นซิเอก้า (หลังศัลยกรรม)ชาร์เลท วาศิตา แฮเมเนา (วัยรุ่น)ด.ญ.ณัฐชา นีน่า เจสซิกา พาโดวัน (วัยเด็ก)
ดุจดาว เจริญดำรงกิจ (ดาว): ภัสธรากรณ์ บุษราคัมวดีกรณิศ เล้าสุบินประเสริฐ (วัยเด็ก)
ใต้ฟ้า ศิราพาณิชย์ (ฟ้า): วีรภัฎ อ่อนสอาดณัฐพัชร์ นิมจิรวัฒน์ (วัยเด็ก)
ลลิตา หงส์เลิศพานิช (ริต้า): มรกต หลิว
ตัวละคร: นักแสดงสมทบ
นลิน (ลิน) / เพียงขวัญ เพียงไพลิน (ขวัญ): สกาวใจ พูนสวัสดิ์
แทนไท เจริญดำรงกิจ (แทน): อภินันท์ ประเสริฐวัฒนกุล
ทิพทิวา ศิราพาณิชย์ (ทิพย์): วรรณิศา ศรีวิเชียร
ยลดา เจริญดำรงกิจ (ดา): ชนกวนันท์ รักชีพ
อนุชิต (ชิต): อนันต์ บุนนาค
เจ๊แดง (ซิ่ม): จรรยา ธนาสว่างกุล
ธำรง เจริญดำรงกิจ: สุเชาว์ พงษ์วิไล
พันธุ์ทิพา หงส์เลิศพานิช: นฤมล พงษ์สุภาพ
กวีณา (กีวี่): ฐิตินันท์ คลังเพชร
หมอวิชิต: พิรพบ อาจวิบูลย์พร
ตัวละคร: นักแสดงรับเชิญ
แม่ของเพียงขวัญ: นฤมล นิลวรรณ
หยง: เพทาย พลอยมีค่า
พรชัย: ธนกฤต แสงวณิช
แหล่งข้อมูลอื่น

เปิดเรตติ้งตอนจบ ซ่อนเงารัก พีคมาก ท่ามกลางดราม่าหนักยันตอนอวสาน
‘ก็อต - มารีน่า’ชวนแฟนละครลุ้นจุดจบดราม่า ‘ซ่อนเงารัก’
“ก็อต” สวมมาดโฉดขืนใจ ปล้ำจูบจับผิด “มารีน่า” ชายหรือหญิง
"ก็อต อิทธิพัทธ์" ปลื้ม "ซ่อนเงารัก" ละครไทยแนวใหม่น่าจับตามอง
เรื่องย่อ ซ่อนเงารัก : MGR Online
เรื่องย่อ ซ่อนเงารัก : ไทยรัฐ
องค์การบริหารส่วนตำบลกระดังงา (อำเภอบางคนที)

| องค์การบริหารส่วนตำบลกระดังงา |
| --- | --- |
องค์การบริหารส่วนตำบล
อบต.กระดังงาที่ตั้งที่ทำการองค์การบริหารส่วนตำบลกระดังงา
พิกัด: 13°28′19.0″N 99°57′21.2″E﻿ / ﻿13.471944°N 99.955889°E﻿ / 13.471944; 99.955889
ประเทศ:  ไทย
จังหวัด: สมุทรสงคราม
อำเภอ: บางคนที
พื้นที่
 • ทั้งหมด: 5.00 ตร.กม. (1.93 ตร.ไมล์)
ประชากร (2563)
 • ทั้งหมด: 3,035 คน
 • ความหนาแน่น: 607.00 คน/ตร.กม. (1,572.1 คน/ตร.ไมล์)
รหัส อปท.: 06750205
ที่อยู่ที่ทำการ: เลขที่ 3/5 หมู่ที่ 11 ตำบลกระดังงา อำเภอบางคนที จังหวัดสมุทรสงคราม 75120
เว็บไซต์: www.kradangnga.go.th
 ส่วนหนึ่งของสารานุกรมประเทศไทย
องค์การบริหารส่วนตำบลกระดังงา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–5, 10–13 และบางส่วนของหมู่ที่ 1, 7–9 ของตำบลกระดังงา (เฉพาะนอกเขตเทศบาลตำบลกระดังงา) ในอำเภอบางคนที จังหวัดสมุทรสงคราม เดิมมีฐานะเป็นสภาตำบลกระดังงาใน พ.ศ. 2517 ก่อนที่จะยกฐานะขึ้นเป็นองค์การบริหารส่วนตำบลกระดังงาในวันที่ 25 ธันวาคม พ.ศ. 2539 ปัจจุบันเขตองค์การบริหารส่วนตำบลกระดังงามีประชากร 3,035 คน
พื้นที่องค์การบริหารส่วนตำบลกระดังงา ตั้งอยู่บริเวณทิศตะวันออกเฉียงเหนือของอำเภอบางคนที จังหวัดสมุทรสงคราม ตั้งอยู่ห่างจากที่ว่าการอำเภอบางคนทีประมาณ 2 กิโลเมตร ศาลากลางจังหวัดสมุทรสงครามประมาณ 13 กิโลเมตร อยู่ห่างจากกรุงเทพมหานครประมาณ 87 กิโลเมตร มีพื้นที่รับผิดชอบ 5.00 ตารางกิโลเมตร หรือคิดเป็นพื้นที่ 3,125.0 ไร่ เป็นที่ตั้งของวัดสำคัญคือ วัดปากง่าม ซึ่งตั้งเป็นวัดตั้งแต่ พ.ศ. 2305 และวัดบางใหญ่ ตั้งเป็นวัดตั้งแต่ พ.ศ. 2325
แหล่งข้อมูลอื่น

เว็บไซต์องค์การบริหารส่วนตำบลกระดังงา
| ด ค กองค์กรปกครองส่วนท้องถิ่นระดับล่างในจังหวัดสมุทรสงคราม |
| --- | --- | --- |
| เทศบาลเมือง | สมุทรสงคราม |  |
| เทศบาลตำบล |  กระดังงา  บางกระบือ  บางจะเกร็ง  บางนกแขวก  บางยี่รงค์  สวนหลวง  เหมืองใหม่  อัมพวา  |  |
| องค์การบริหารส่วนตำบล |  กระดังงา  คลองเขิน  คลองโคน  แควอ้อม  จอมปลวก  ดอนมะโนรา  ท่าคา  ท้ายหาด  นางตะเคียน  บางแก้ว  บางขันแตก  บางคนที  บางแค  บางช้าง  บางนางลี่  บางพรม  บางสะแก  บ้านปรก  ปลายโพงพาง  แพรกหนามแดง  ยี่สาร  โรงหีบ  ลาดใหญ่  วัดประดู่  เหมืองใหม่  แหลมใหญ่  |  |
วัดบางกุ้ง

| วัดบางกุ้ง |
| --- | --- |
พระอุโบสถ เมื่อมองผ่านหน้าต่างเข้าสู่ภายในจะเห็นพระประธาน "หลวงพ่อนิลมณี"

ชื่อสามัญ: วัดบางกุ้ง
ที่ตั้ง: ตำบลบางกุ้ง อำเภอบางคนที จังหวัดสมุทรสงคราม  ประเทศไทย
นิกาย: เถรวาท มหานิกาย
พระประธาน: หลวงพ่อนิลมณี
จุดสนใจ: "โบสถ์ปรกโพธิ์" วัดบางกุ้ง
กิจกรรม: เดิมเคยเป็นที่ตั้งค่ายบางกุ้งสมัยสมเด็จพระเจ้ากรุงธนบุรี
 สถานีย่อยพระพุทธศาสนา
วัดบางกุ้ง เป็นวัดเก่าแก่ตั้งอยู่ในเขตตำบลบางกุ้ง อำเภอบางคนที จังหวัดสมุทรสงคราม สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถ ซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับยกให้เป็นอันซีนแห่งหนึ่งในจังหวัดสมุทรสงคราม
พระอุโบสถเป็นอาคารเครื่องก่ออิฐถือปูน ไม่มีช่อฟ้า ใบระกา ตามแบบวัดไทยทั่วๆไป ที่มักเป็นเครื่องลำยอง ภายในโบสถ์เป็นที่สถิตของ "หลวงพ่อนิลมณี" หรือ "หลวงพ่อดำ" ตามที่ชาวบ้านเรียกกัน ซึ่งเป็นพระพุทธรูปทรงปางมารวิชัยขนาดใหญ่ สมัยอยุธยาตอนปลาย นอกจากนี้ภายในยังมีภาพจิตรกรรมฝาผนัง ซึ่งเป็นเรื่องราวเกี่ยวกับพุทธประวัติ
วัดแห่งนี้ยังมีจุดเด่นที่มีรูปปั้นนักมวยไทยเป็นจำนวนมาก เช่นเดียวกับเครื่องบินเก่าตั้งโชว์ และยังมีสวนสัตว์ขนาดเล็กๆ ที่มีทั้งกรงอูฐ กวาง ม้า ตั้งอยู่ริมท่าน้ำวัดบางกุ้งอีกด้วย
ประวัติ

ตามประวัติกล่าวว่าสร้างขึ้นตั้งแต่สมัยกรุงศรีอยุธยาเป็นวัดสำคัญวัดหนึ่งทางประวัติศาสตร์ เนื่องจากในสมัยกรุงศรีอยุธยาตอนปลาย พ.ศ. 2308 กองทัพพม่ายกเข้ามาตีกรุงศรีอยุธยา สมเด็จพระที่นั่งสุริยาศน์อมรินทร์รับสั่งให้หัวเมืองปากใต้ยกกองทัพเรือมาตั้งค่ายสร้างกำแพงล้อมวัดบางกุ้งที่ตำบลบางกุ้ง เมืองสมุทรสงคราม เรียกว่า “ค่ายบางกุ้ง” กองทัพพม่าซึ่งยกทัพเข้ามาตามลำน้ำแม่กลองและบุกลงมาจนถึงค่ายบางกุ้ง โดยที่กองทัพของกรุงศรีอยุธยาไม่สามารถต้านทานไว้ได้ค่ายบางกุ้งจึงแตก
หลังจากพม่าตีกรุงศรีอยุธยาแตกในปี พ.ศ. 2310 ค่ายบางกุ้งก็ตกอยู่ในสภาพค่ายร้างเมื่อสมเด็จพระเจ้ากรุงธนบุรีสถาปนากรุงธนบุรีแล้ว โปรดให้ชาวจีนรวบรวมสมัครพรรคพวกมาตั้งเป็นกองทหารรักษาค่ายเก่าที่บางกุ้ง จึงเรียกกันอีกชื่อหนึ่งว่า “ค่ายจีนบางกุ้ง” ในปี พ.ศ. 2311 หลังจากเสียกรุงศรีอยุธยาไปประมาณ 8 เดือน กองทัพพม่านำโดยเจ้าเมืองทวายยกทัพบกและทัพเรือลงมาล้อมค่ายจีนบางกุ้งไว้ ทหารจีนที่รักษาค่ายบางกุ้งสู้รบอย่างเต็มที่แต่มีกำลังน้อยกว่าเกือบจะเสียค่ายแก่พม่า กรมการเมืองสมุทรสงครามจึงมีหนังสือกราบทูลไปยังกรุงธนบุรี สมเด็จพระเจ้ากรุงธนบุรีทรงทราบจึงยกกองทัพมาตีทัพพม่าแตกพ่ายไป และต่อมาในปี พ.ศ. 2317 สมเด็จพระเจ้าตากสินมหาราชยกกองทัพเรือนำทหารไปออกศึกที่บางแก้ว เมืองราชบุรี ในระหว่างการเดินทางได้หยุดกองทัพพักพลเสวยพระกระยาหารที่วัดกลางค่ายบางกุ้ง
หลักฐานโบราณสถานที่ปรากฏอยู่ในปัจจุบัน ได้แก่ พระอุโบสถก่ออิฐถือปูนปัจจุบันถูกต้นไทรขึ้นปกคลุมทั้งหลังหน้าบันของพระอุโบสถ มีปูนปั้นลวดลายพันธุ์พฤกษาประดับด้วยเครื่องถ้วยซึ่งเป็นลักษณะเฉพาะของสมัยกรุงศรีอยุธยาตอนปลาย
ภายในพระอุโบสถประดิษฐานพระพุทธรูปขนาดใหญ่สมัยอยุธยาตอนปลาย สลักจากหินทรายแดง แสดงปางมารวิชัย ชาวบ้านเรียกว่า “หลวงพ่อโบสถ์น้อย” ที่ฝาผนังของพระอุโบสถมีภาพจิตรกรรมฝาผนังรูปพระอดีตพุทธเจ้า และภาพพุทธประวัติ นอกจากนี้ยังมีสระน้ำโบราณรูปสี่เหลี่ยมผืนผ้าขนาดความกว้างประมาณ 5 เมตร ความยาว 7 เมตร ที่ขอบสระมีกำแพงเตี้ยกั้น และกรุด้วยอิฐถือปูนลักษณะสอบลงไป ตั้งอยู่ทางด้านทิศเหนือของพระอุโบสถ กรมศิลปากรได้ประกาศขึ้นทะเบียนวัดบางกุ้งเป็นโบราณสถานของชาติในราชกิจจานุเบกษา เล่ม 113 ตอนพิเศษ 50 เมื่อวันที่ 18 ธันวาคม พ.ศ. 2539
ที่วัดบางกุ้งนี้เองมีศาลอยู่ทางด้านหลัง โดยมีชื่อว่า "ศาลนางไม้เจ้าจอม" หรือศาลขององค์หญิงมณฑาทิพย์ (จันทร์เจ้า) ซึ่งมีความศักดิ์สิทธิ์ มีคนให้ความเคารพนับถือกันมาก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วัดบางกุ้ง
ข้อมูลเพิ่มเติม : ข้อมูลแผนที่การเดินทางไปวัดบางกุ้ง (โบสถ์ปรกโพธิ์) เก็บถาวร 2013-07-22 ที่ เวย์แบ็กแมชชีน
หลวงพ่อนิลมณี พระประธานประจำพระอุโบสถที่ถูกต้นไทรปกคลุม
องค์การบริหารส่วนตำบลโรงหีบ

| องค์การบริหารส่วนตำบลโรงหีบ |
| --- | --- |
องค์การบริหารส่วนตำบล
วัดบางกุ้ง
อบต.โรงหีบที่ตั้งที่ทำการองค์การบริหารส่วนตำบลโรงหีบ
พิกัด: 13°28′37.9″N 99°55′56.8″E﻿ / ﻿13.477194°N 99.932444°E﻿ / 13.477194; 99.932444
ประเทศ:  ไทย
จังหวัด: สมุทรสงคราม
อำเภอ: บางคนที
พื้นที่
 • ทั้งหมด: 8.34 ตร.กม. (3.22 ตร.ไมล์)
ประชากร (2563)
 • ทั้งหมด: 3,686 คน
 • ความหนาแน่น: 441.96 คน/ตร.กม. (1,144.7 คน/ตร.ไมล์)
รหัส อปท.: 06750211
ที่อยู่ที่ทำการ: เลขที่ 75 หมู่ที่ 2 ตำบลโรงหีบ อำเภอบางคนที จังหวัดสมุทรสงคราม 75120
เว็บไซต์: www.rongheep.go.th
 ส่วนหนึ่งของสารานุกรมประเทศไทย
แผนที่หมู่บ้านในเขตองค์การบริหารส่วนตำบลโรงหีบ (ตำบลบางกุ้งและตำบลโรงหีบ)
โรงหีบ เป็นองค์กรปกครองส่วนท้องถิ่นประเภทองค์การบริหารส่วนตำบล ครอบคลุมพื้นที่ทั้งหมดในตำบลโรงหีบ (หมู่ที่ 1–9) และพื้นที่ทั้งหมดของตำบลบางกุ้ง (หมู่ที่ 1–7) ในอำเภอบางคนที จังหวัดสมุทรสงคราม เดิมมีฐานะเป็นสภาตำบลโรงหีบใน พ.ศ. 2517 ก่อนที่จะยกฐานะขึ้นเป็นองค์การบริหารส่วนตำบลโรงหีบในวันที่ 25 ธันวาคม พ.ศ. 2539 ต่อมาในวันที่ 15 กันยายน 2547 กระทรวงมหาดไทยได้ยุบองค์การบริหารส่วนตำบลบางกุ้งรวมกับองค์การบริหารส่วนตำบลโรงหีบ ปัจจุบันเขตองค์การบริหารส่วนตำบลโรงหีบมีประชากร 3,686 คน
พื้นที่องค์การบริหารส่วนตำบลโรงหีบตั้งอยู่ทางทิศตะวันตกของอำเภอบางคนที จังหวัดสมุทรสงคราม อยู่ห่างจากที่ว่าการอำเภอบางคนทีประมาณ 3 กิโลเมตร ศาลากลางจังหวัดสมุทรสงครามประมาณ 14 กิโลเมตร อยู่ห่างจากกรุงเทพมหานครประมาณ 88 กิโลเมตร ส่วนด้านตะวันออกของเขตองค์การบริหารส่วนตำบลมีแม่น้ำแม่กลองไหลผ่านเป็นแหล่งน้ำสำคัญ มีพื้นที่รับผิดชอบ 8.34 ตารางกิโลเมตร หรือคิดเป็นพื้นที่ 5,212.5 ไร่ เป็นที่ตั้งของวัดสำคัญอย่างวัดบางกุ้ง เป็นวัดเก่าแก่ตั้งอยู่ในเขตตำบลบางกุ้ง สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับการส่งเสริมให้เป็นสถานที่ท่องเที่ยวแห่งใหม่ในจังหวัดสมุทรสงคราม นอกจากนี้ยังมีวัดปรกราษฎร์รังสฤษฏ์ วัดบางกล้วย วัดเกตการาม วัดตรีจินดาวัฒนาราม วัดกลางเหนือ วัดอมรเทพ และวัดโบสถ์
แหล่งข้อมูลอื่น

เว็บไซต์องค์การบริหารส่วนตำบลโรงหีบ
| ด ค กองค์กรปกครองส่วนท้องถิ่นระดับล่างในจังหวัดสมุทรสงคราม |
| --- | --- | --- |
| เทศบาลเมือง | สมุทรสงคราม |  |
| เทศบาลตำบล |  กระดังงา  บางกระบือ  บางจะเกร็ง  บางนกแขวก  บางยี่รงค์  สวนหลวง  เหมืองใหม่  อัมพวา  |  |
| องค์การบริหารส่วนตำบล |  กระดังงา  คลองเขิน  คลองโคน  แควอ้อม  จอมปลวก  ดอนมะโนรา  ท่าคา  ท้ายหาด  นางตะเคียน  บางแก้ว  บางขันแตก  บางคนที  บางแค  บางช้าง  บางนางลี่  บางพรม  บางสะแก  บ้านปรก  ปลายโพงพาง  แพรกหนามแดง  ยี่สาร  โรงหีบ  ลาดใหญ่  วัดประดู่  เหมืองใหม่  แหลมใหญ่  |  |
ท่ากรรเชียง

การว่ายน้ำท่ากรรเชียง
ท่ากรรเชียง (อังกฤษ: Backstroke) เป็นท่าว่ายน้ำที่นิยมกันทั้งในการแข่งขันและในการออกกำลังกายยามว่าง ผู้เริ่มฝึกว่ายน้ำจะมีความรู้สึกว่าตนเองเรียนรู้วิธีการว่ายท่ากรรเชียงได้ง่ายกว่าท่าวัดวา ท่ากบหรือท่าผีเสื้อ เพราะใบหน้าไม่ต้องจมอยู่ในน้ำ นอกจากนี้การลอยตัวหงายว่ายท่ากรรเชียงทำให้หายใจได้สะดวกกว่า ลืมตาได้ง่ายกว่า แต่การว่ายน้ำไปข้างหลังซึ่งตามองไม่เห็น ต้องระวังไม่ให้ชนกับสิ่งอื่น ก่อนฝึกท่ากรรเชียงต้องแน่ใจว่าสามารถลอยตัวหงายได้ดี ไม่เกร็ง แล้วจึงเริ่มฝึกขั้นต่อไป
เทคนิค > การเคลื่อนไหวของแขน

วางแขนข้างใดข้างหนึ่งลงในน้ำ ในลักษณะแขนเหยียดตรงเหนือศีรษะจนเกือบเป็นเส้นตรงกับหัวไหล่ นิ้วมือทั้งห้าชิดกัน โดยนิ้วก้อยจะสัมผัสผิวน้ำเป็นอันดับแรกตรงตำแหน่งด้านหลัง ในตำแหน่ง 11 นาฬิกา หรือ 1 นาฬิกา ให้ไหล่ยกเล็กน้อยและหันฝ่ามือออกจากลำตัว ในจุดนี้มือจะกดลงในน้ำลึกประมาณ 4-6 นิ้ว ต่อจากนั้นให้พุ้ยน้ำและผลักฝ่ามือกลับเข้ามาที่ขา เป็นการเคลื่อนไหวในลักษณะลง-ขึ้น-ลงเหมือนขว้างน้ำหรือร่อนจานตรงไปยังเท้าด้วยฝ่ามือ เมื่อสิ้นสุดการเคลื่อนไหวแขนในแต่ละครั้งมือจะอยู่ชิดกับขา ฝ่ามือลงสู่พื้นสระ หลังจากผลักมือไปแล้วจะยกขึ้นพ้นน้ำ ขั้นตอนนี้เรียกว่าการกลับเข้าที่ วิธีปฏิบัติอย่างง่ายที่สุดในการดึงแขนกลับเข้าที่คือพยายามเหยียดแขนให้ตรงและยกขึ้นตรง ๆ จุดหมุน คือ ข้อต่อหัวไหล่และยกมือขึ้นจนถึงจุดสูงสุดในอากาศแล้วฝ่ามือจะหมุนออกไปจากลำตัวซึ่งจะทำให้นิ้วก้อยหันลงสู่ผิวน้ำเป็นอันดับแรก เมื่อจะยกแขนขึ้นจากน้ำต้องหันฝ่ามือเข้าหาขาก่อน โดยบิดข้อมือเล็กน้อยให้ฝ่ามืออยู่ข้างขา แล้วยกขึ้นตรง ๆ หัวแม่มือจะพ้นน้ำขึ้นมาก่อน ถ้ายกขึ้นในลักษณะคว่ำมือจะเกิดแรงต้านทานกับน้ำ ทำให้ความเร็วลดลงได้ การเคลื่อนไหวแขนมีความสำคัญต่อการเคลื่อนที่ไปข้างหน้ามากกว่าการเคลื่อนไหวขา
การเตะสลับเท้าได้คงที่สม่ำเสมอเป็นหัวใจของความสำเร็จในการว่ายท่ากรรเชียง ในขณะเคลื่อนไหวเท้า ให้งอเข่าเล็กน้อยในจังหวะที่เตะปลายเท้าขึ้นบน พร้อมกันนั้นปลายเท้าต้องชี้ตรง ไม่เกร็งข้อเท้า ขณะเตะสลับเท้าควรจำไว้ว่า ต้องทำน้ำให้เดือดด้วยปลายเท้า ในลักษณะนี้คือการทำน้ำกระจายขึ้นเพียงเล็กน้อยเท่านั้น
เทคนิค > การหายใจ

หลังจากรู้วิธีเคลื่อนไหวแขนและขาแล้ว ต่อไปก็ควรฝึกการหายใจให้เป็นจังหวะที่สม่ำเสมอและทำด้วยความรู้สึกผ่อนคลาย สบายและไม่เกร็ง โดยปฏิบัติ ดังนี้มือทั้งสองอยู่ในตำแหน่งที่ตรงข้ามกันเสมอ เมื่อมือข้างหนึ่งต้องลงสู่น้ำ ในขณะเดียวกันต้องยกปลายเท้าหรือหัวแม่เท้าเตะสลับในลักษณะตีน้ำให้เดือด หายใจเข้า-ออกให้เป็นจังหวะสม่ำเสมอคงที่ ช้า ๆ ไม่เร่งรีบ จะช่วยให้ฝึกว่ายน้ำท่ากรรเชียงได้ง่ายและดีขึ้นโดยใช้เวลาไม่มากเกินไป
แหล่งข้อมูลอื่น

Swim.ee เก็บถาวร 2012-12-26 ที่ เวย์แบ็กแมชชีน: Detailed discussion of swimming techniques and speeds
Backstroke Start เก็บถาวร 2015-09-06 ที่ เวย์แบ็กแมชชีน: USA Swimming backstroke start
อีสปอร์ต

ดิอินเตอร์เนชันแนล, การแข่งขันเกม โดตา 2 ในสนาม KeyArena เมืองซีแอตเทิล
League of Legends World Championship การแข่งขันเกม ลีกออฟเลเจนด์
อีสปอร์ต (อังกฤษ: Esports) หรือ กีฬาอิเล็กทรอนิกส์ (อังกฤษ: electronic sports) คือกีฬาประเภทบุคคลหรือทีมชนิดหนึ่ง  กรมกีฬาได้จัดEsportเป็นส่วนหนึ่งของกีฬาที่เกี่ยวกับกับการแข่งขันวิดีโอเกม โดยมีการแข่งตามประเภทของวิดิโอเกมเช่น เกมวางแผนการรบ, เกมต่อสู้, เกมยิงมุมมองบุคคลที่หนึ่ง, โมบา , เกมอินดี้ การแข่งขันนั้นแบ่งออกเป็นระดับสมัครเล่น กึ่งอาชีพ และระดับมืออาชีพ รวมถึงมีรายการแข่งขันและลีกต่าง ๆ เช่นเดียวกับกีฬาทั่วไป
ในปลายทศวรรษ 2010 ผู้ชมอีสปอร์ตมีจำนวนรวมทั้งสิ้นประมาณ 454 ล้านคนทั่วโลก เกิดรายได้กว่า 1 พันล้านเหรียญสหรัฐเกิดแพลตฟอร์มรับชมออนไลน์ ผ่านทางยูทูปและทวิตช์
กีฬาอีสปอร์ตที่นิยมแข่งขันในปัจจุบัน ได้แก่ ลีกออฟเลเจ็นดส์ โดตา เคาเตอร์สไตร์ค วาโลแรนต์ โอเวอร์วอตช์ พับจี ฟอร์ตไนต์ อารีนาออฟเวเลอร์ พีอีเอส
การจัดประเภทให้เป็นกีฬา

อีสปอร์ตได้รับการบรรจุให้เป็นการแข่งขันกีฬาชิงเหรียญอย่างเป็นทางการในเอเชียนเกมส์ 2022 โดยจะจัดขึ้นฐานะกีฬาสาธิตในเอเชียนเกมส์ 2018
ในประเทศไทยได้มีการคัดค้านการรับรองอีสปอร์ตเป็นกีฬา โดยเห็นว่าอีสปอร์ตยังไม่เหมาะสมกับสังคมไทยที่มีปัญหาการใช้สื่ออิเล็กทรอนิกส์ โดยเฉพาะปัญหาเด็กและเยาวชนเสพติดเกม แต่ในวันที่ 27 กรกฎาคม พ.ศ. 2560 ที่ประชุมคณะกรรมการการกีฬาแห่งประเทศไทยได้เห็นชอบให้อีสปอร์ตเป็นชนิดกีฬา ที่สามารถจดทะเบียนจัดตั้งเป็นสมาคมกีฬาในประเทศไทยได้ และได้รับการลงนามอนุมัติอย่างเป็นทางการจากรัฐมนตรีว่าการกระทรวงการท่องเที่ยวและกีฬาในวันที่ 17 ตุลาคม 2560 ทำให้ไทยสามารถส่งผู้เข้าแข่งขันอีสปอร์ตในนามทีมชาติไทยอย่างเป็นทางการได้ ในรายการแข่งขันอีสปอร์ตระหว่างประเทศต่าง ๆ โดยการเห็นชอบดังกล่าวได้มองในมุมของการแข่งขันหรือกีฬา ว่าเป็นคนละส่วนกันกับปัญหาการติดเกม คล้ายกับที่เคยรับรองสนุกเกอร์ว่าเป็นกีฬา โดยมองว่าเป็นคนละส่วนกับการที่โต๊ะสนุกเกอร์อาจเป็นแหล่งมั่วสุมของเยาวชน ก่อนหน้านี้ในเดือนมิถุนายน 2560 คณะกรรมการโอลิมปิกของประเทศลาวได้ให้การรับรองอีสปอร์ตในลักษณะเดียวกัน
ประวัติ > ยุคเริ่มต้น (2515 - 2532)

การแข่งขันเกมแรกเริ่มที่รู้จักเกิดขึ้นเมื่อวันที่ 19 ตุลาคม 2515 ที่มหาวิทยาลัยสแตนฟอร์ด เป็นการแข่งขันเกม "สเปซวอร์" (Spacewar) สำหรับนักศึกษาในมหาวิทยาลัย มีชื่อการแข่งขันว่า "Intergalactic spacewar olympics" รางวัลสำหรับผู้ชนะคือการได้เป็นสมาชิกนิตยสาร โรลลิงสโตน เป็นเวลา 1 ปี
ในขณะเดียวกันมีการแข่งขันเกมร่วมสมัยอีกประเภทหนึ่งคือการแข่งขันตัวต่อตัวแบบอาเขต (เกมตู้) โดยเซกาเป็นผู้บุกเบิกขึ้นในปี 2517 ในประเทศญี่ปุ่น โดยมีการสนับสนุนจัดการแข่งขันอย่างแพร่หลายทั่วประเทศ รางวัลที่ได้รับจะเป็นเครื่องใช้ไฟฟ้า เช่น โทรทัศน์ (สีและขาวดำ) เครื่องบันทึกเทปคาสเซ็ท และวิทยุทรานซิสเตอร์
ยุคทองของเกมแบบอาเขตคือการเปิดตัวเกมยอดนิยมอย่าง "สเปซอินเวเดอร์" (Space Invaders) ที่ได้รับความนิยมจากผู้เล่นเป็นอย่างมากในการพยายามทำคะแนนสูงสุด ในปี 2521 การแข่งขัน Space Invaders Championship ที่อาตาริ จัดขึ้นในปี 2523 เป็นการแข่งขันวิดีโอเกมขนาดใหญ่ที่เก่าแก่ที่สุด โดยมีผู้เข้าร่วมกว่า 10,000 คนทั่วสหรัฐอเมริกา
ปี 2527 โคนามิจัดการแข่งขันเกม "แทรคแอนด์ฟิลด์" (Track & Field) ที่ดึงดูดผู้เล่นมากกว่าหนึ่งล้านคนจากทั่วญี่ปุ่นและอเมริกาเหนือ จนได้รับการขนานนามว่า "งานหยอดเหรียญแห่งปี" จนบันทึกสถิติโลกกินเนสส์บันทุกว่าเป็นรายการแข่งขันเกมที่ใหญ่ที่สุดตลอดกาล
ปี 2531 เกม Netrek เป็นเกมอินเทอร์เน็ตสำหรับผู้เล่นสูงสุด 16 คน ซึ่งพัฒนาขึ้นบนซอฟต์แวร์โอเพนซอร์ซข้ามแพลตฟอร์ม เป็นเกมแรกที่ใช้ระบบ Metaservers เพื่อค้นหาเซิร์ฟเวอร์เกมที่เปิดอยู่ และเป็นเกมแรกที่มีข้อมูลผู้ใช้แบบถาวร ในปี 2536 นิตยสาร Wired ได้ยกย่องว่า Netrek เป็น "เกมกีฬาออนไลน์เกมแรก"
ประวัติ > การเติบโตของเกมออนไลน์ (2533 - 2542)

การเปิดตัวเกมต่อสู้ สตรีทไฟเตอร์ II (Street Fighter II) ในปี 2534 ได้รับความนิยมอย่างมากเนื่องจากเป็นเกมที่เปลี่ยนแปลงรูปแบบการตัดสินผู้ชนะจากการเน้นทำคะแนนสูงสุด เป็นการแข่งขันกันระหว่างผู้เล่นสองคนในรูปแบบประจัญหน้า (Face to Face) เพื่อตัดสินผู้ชนะ เป็นการปูทางสู่การแข่งขันโหมดผู้เล่นหลายคน (Multiplayer) และโหมดเดธแมทต์ (Deathmatch) ก่อกำเนิดเกมแอ็กชันในเวลาต่อมา ความนิยมในเกมสตรีทไฟเตอร์ และเกมมาร์เวล VS แคปคอม นำไปสู่การจัดการแข่งขัน International Evolution Championship Series หรือ EVO ในปี 2539
ในทศวรรษ 1990s เกมจำนวนมากได้รับอานิสงค์จากการพัฒนาของการเข้าถึงอินเทอร์เน็ต โดยเฉพาะในฝั่งของเกมคอมพิวเตอร์ส่วนบุคคล หรือเกม PC มีการจัดการแข่งขันเกมออนไล์ เช่น ดูม ในปี 2536 และรายการแข่งขันอีกหลายรายการ เช่น  Cyberathlete Professional League (CPL) QuakeCon และ Professional Gamers League โดยเกมที่นิยมแข่งขัน ได้แก่ซีรีส์ Counter-Strike Quake StarCraft และ Warcraft
ประวัติ > การแข่งขันระดับนานาชาติ (2543 - ปัจจุบัน)

การเติบโตของกีฬาอีสปอร์ตในประเทศเกาหลีใต้เชื่อว่ามีปัจจัยมาจากการสร้างเครือข่ายอินเทอร์เน็ตบรอดแบนด์อย่างแพร่หลายหลังจากวิกฤตการเงินเอเชียในปี 2540 นอกจากนี้ ยังมีการเชื่อกันว่าอัตราการว่างงานที่สูงในช่วงเวลานั้นทำให้หลายคนหากิจกรรมทำขณะตกงาน ปัจจัยสำคัญที่ส่งผลต่อการเติบโตของอีสปอร์ตในเกาหลีใต้คือการแพร่หลายของอินเทอร์เน็ตคาเฟ่/ศูนย์เล่นเกมแบบ LAN ที่เรียกว่า "พีซีบัง" (PC bang) สมาคมกีฬาอีสปอร์ตเกาหลี (Korean e-Sports Association) ซึ่งเป็นหน่วยงานภายใต้กระทรวงวัฒนธรรม กีฬา และการท่องเที่ยว ก่อตั้งขึ้นในปี 2543 เพื่อส่งเสริมและควบคุมกีฬาอีสปอร์ตในประเทศ รัฐมนตรีว่าการกระทรวงวัฒนธรรม กีฬา และการท่องเที่ยว ปาร์ค จี-วอน เป็นผู้บัญญัติศัพท์ "อีสปอร์ต" ขึ้นในพิธีเปิดตัวสมาคมเกมอาชีพศตวรรษที่ 21 (ปัจจุบันคือสมาคมกีฬาอีสปอร์ตเกาหลี) ในปี 2543
ทัวร์นาเมนต์

เวิลด์ไซเบอร์เกมส์
อาร์โอวีเมเจอร์ลีก
ดรีมแฮ็ค
อิเล็กทรอนิกส์สปอร์ตชิงแชมป์โลก
ดูเพิ่ม

สหพันธ์อีสปอร์ตนานาชาติ
สมาคมกีฬาอีสปอร์ตแห่งประเทศไทย
แหล่งข้อมูลอื่น

สมาคมไทยอีสปอร์ต[ลิงก์เสีย]

[[หมวดหมู่:อีสปอร์ต| ]]
ยูธวิธยู ฤดูกาลที่ 1

ฤดูกาลของรายการโทรทัศน์
| ยูธวิธยู ฤดูกาลที่ 1 |
| --- | --- |
นำแสดง:   เลย์ จาง  หลี่ หรงฮ่าว  ไช่ อีหลิน  เอ็มซี จิน  สวี่ หมิงฮ่าว  อาฟเตอร์เจอร์นีย์ 
การออกอากาศ
เครือข่าย: iQIYI
ออกอากาศ: 21 มกราคม ค.ศ. 2019 (2019-01-21) – 6 เมษายน ค.ศ. 2019 (2019-04-06)
ลำดับฤดูกาล
← ก่อนหน้า Idol Producer 
ยูธวิธยู (อังกฤษ: Youth With You); จีน: 青春有你) ที่รู้จักกันในชื่อจีน Qīng Chūn Yǒu Nǐ หรือ QCYN เป็นรายการเรียลลิตี้แข่งขันบอยแบนด์จีนที่ออกอากาศครั้งแรกในวันที่ 21 มกราคม ค.ศ. 2019 ทางอ้ายฉีอี้ ก่อนการถ่ายทำ รายการนี้มีชื่อว่า Idol Producer Season 2 เป็นภาคที่สองของรายการแข่งขันชายชื่อ Idol Producer ในปี ค.ศ. 2018 และเป็นภาคแรกของรายการเรียลลิตี้ Youth With You รายการนี้ดำเนินรายการโดย เลย์ จาง, พร้อมด้วย หลี่ หรงฮ่าว, ไช่ อีหลิน, เอ็มซี จิน, The8 (สวี่ หมิงฮ่าว), และ อาฟเตอร์เจอร์นีย์ ซึ่งทำหน้าที่เป็นโค้ช รายการนี้ได้รวมตัว 100 เด็กฝึกหัดจากค่ายบันเทิงต่าง ๆ และมีเพียง 9 คนจากทั้งหมดที่ได้รับเลือกให้เดบิวต์ผ่านการโหวตของผู้ชม เมื่อวันที่ 6 เมษายน ค.ศ. 2019 ผู้เข้าแข่งขันเก้าคนสุดท้ายได้เดบิวต์เป็น UNINE